en en is de en sv en sv sv en sv sv is de is is is is is is is is is is is is pt is sl is is is is is is is is is is is is is is is is is is is is is is is is en is sv en en
(1911) Author: Adrias Christian Evensen
Project Runeberg | | Catalog | Recent Changes | Donate | Comments? |
Below is the raw OCR text from the above scanned image. Do you see an error? Proofread the page now!
Här nedan syns maskintolkade texten från faksimilbilden ovan. Ser du något fel? Korrekturläs sidan nu!
gerða þér ininni hendi, ok eigi hefðir þú þetta enn
koma til vígs, þá er manni betra gott hjarta, en hvast
sverð.« Þá mælti Reginn við Sigurð af áhyggju mikilli:
»þú drapt minn bróður, ok varla má eg þessa verks
saklauss.« Þá skar Reginn hjartat ór orminum með því
sverði, er Riðill hét. Þá drakk Reginn blóð Fáfnis ok
mælti: »veit mér eina bœn, er þér er lítit fyrir : gakk
til elds með hjartat ok steik, ok gef mér at eta.«
Sig-urðr fór ok steikði á teini; ok er freyddi ór, þá tók
hann fingri sínum á ok skynjaði, hvárt steikt væri;
hann brann ok brá fingrinum í munn sér; ok er
hjarta-blóð ormsins kom á tungu honum, þá skilði hann
fugla-rödd; hann heyrði, at igður klökuðu á hrísinu lijá
hon-um: »þar sitr Sigurðr ok steikir Fáfnis hjarta; þat
skyldi hann sjálfr eta, þá mundi hann verða hverjum
manni vitrari.« Onnur segir; »þar liggr Reginn ok vill
véla þann, sem honum trúir.« Þá mælti en þriðja:
»höggvi hann þá höfuð af honum, ok má hann þá ráða
gullinu því enu mikla einn.« Þá mælti en fjórða: »þá
væri hann vitrari, ef hann hefði þat, sem þér hafið
ráðit honuin, ok riði síðan til bóls Fáfnis ok tœki þat
et mikla gull, er þar er, ok riði síðan upp á
Hindar-fjall, þar sein Brynhildr sefr, ok mun hann nema þar
mikla speki, ok þá væri hann vitr, ef hann hefði yður
ráð ok hygði hann um sína þyrft, ok þar er mér
úlfs-ins ván, er ek eyrun sá.« Tá mælti en fimta: »eigi er
hann svá horskr, sem ek ætlaða, ef hann vægir honum,
en drepit áðr bróður hans.« Þá mælti en sétta: »þat
væri snjallræði, ef hann dræpi hann ok réði einn fénu.«
Þá mælti Sigurðr: »eigi rnunu þau úsköp, at Reginn sé
minn bani, ok heldr skulu þeir fara báðir bræðr einn
veg;« bregðr nú sverðinu Gram ok høggr höfuð af
Regin; ok eptir þetta etr hann suman hlut hjartans
ormsins, en sumt hirðir hann; hleypr síðan á liest sinn
ok reið eptir slóð Fáfnis ok til hans herbergis ok fann,
at þat var opit, ok af járni hurðirnar allar ok þar með
allr dura-umbúningrinn, ok af járni allir stokkar í
hús-inu, ok grafit í jörð niðr. Sigurðr fann þar stórmikit
gull og sverðit Hrotta, ok þar tók hann ægishjálm ok
gullbrynjuna ok marga dýrgripi. Hann fann þar svá
mikit gull, at honum þótti ván, at eigi mundi meira
bera tveir hestar eða þrír; þat gull tekr hann alt ok
> nästa sida >> next page >>
Project Runeberg, Sun Jul 3 21:28:04 2016 (aronsson) (download)  >